CELEX: C2006/060/43
Language: sk
Date: 2006-03-11 00:00:00
Title: Vec C-458/05: Návrh na začatie prejudiciálneho konania podaný rozhodnutím Oberster Gerichtshof zo  16. novembra 2005 , ktorý súvisí s konaním: Mohamed Jouini, Okay Gönen, Hasan Bajric, Gerald Huber, Manfred Ortner, Sükran Karacatepe, Franz Mühlberger, Nakil Bakii, Hannes Kranzler, Jürgen Mörth, Anton Schneeberger, Dietmar Susteric, Sascha Wörnhör, Aynur Savci, Elena Peter, Egon Schmöger, Mehmet Yaman, Dejan Preradovic, Andreas Mitter, Wolfgang Sorger, Franz Schachenhofer, Herbert Weiss, Harald Kaineder, Ognen Stajkovski a Jovica Vidovic proti PPS Princess Personal Service GmbH

11.3.2006   
            
            
               SK
            
            
               Úradný vestník Európskej únie
            
            
               C 60/22
            
         Návrh na začatie prejudiciálneho konania podaný rozhodnutím Oberster Gerichtshof zo 16. novembra 2005, ktorý súvisí s konaním: Mohamed Jouini, Okay Gönen, Hasan Bajric, Gerald Huber, Manfred Ortner, Sükran Karacatepe, Franz Mühlberger, Nakil Bakii, Hannes Kranzler, Jürgen Mörth, Anton Schneeberger, Dietmar Susteric, Sascha Wörnhör, Aynur Savci, Elena Peter, Egon Schmöger, Mehmet Yaman, Dejan Preradovic, Andreas Mitter, Wolfgang Sorger, Franz Schachenhofer, Herbert Weiss, Harald Kaineder, Ognen Stajkovski a Jovica Vidovic proti PPS Princess Personal Service GmbH
   (Vec C-458/05)
   (2006/C 60/43)
   Jazyk konania: nemčina
   Oberster Gerichtshof podal rozhodnutím zo 16. novembra 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Mohamed Jouini a i. proti PPS Princess Personal Service GmbH a bol doručený kancelárii Súdneho dvora 29. decembra 2005.
   Oberster Gerichtshof žiada Súdny dvor, aby rozhodol o nasledujúcej otázke:
   Ide o prevod podniku alebo časti podniku v zmysle článku 1 smernice Rady 2001/23/ES z 12. marca 2001 o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov (1), ak administratívny pracovník, vedúci pobočky, ako aj pracovník zákazníckeho servisu a obchodný vedúci sú v rámci spolupráce medzi dvoma podnikmi dočasne pridelení prvým podnikom bez vymedzenej organizačnej štruktúry do druhého podniku a tam vykonávajú obdobné činnosti a súčasne s nimi v rámci spolupráce medzi dvoma podnikmi je čiastočne alebo úplne prevedená približne tretina dočasne pridelených zamestnancov (s rozdielnymi rozsahmi objednávok od troch dočasne pridelených zamestnancov po päťdesiatich dočasne pridelených zamestnancov) spolu s klientmi, ktorí k nim patria?
   
      (1)  Ú. v. ES L 82, s. 16; Mim. vyd. 05/004, s. 98.